Le Mespris de la vie et consolation contre la mort/« Tant d’hommes signalez tant de grans personages »
# Le Mespris de la vie et consolation contre la mort/« Tant d’hommes signalez tant de grans personages »

### LXXIIII.

Tant d’hommes signalez tant de grans personages De princes, & de roys constamment ont quittez Le lustre decevant des grandes dignitez, Et des honneurs mondains les triomphes volages :

Tant de braves Consuls ont mesprise les gages Promis à la grandeur de leurs autoritez, Pour apprendre, eslougnez de tant de vanitez A mourir en honneur, & vivre en hommes sages :

Toutes-fois la plus part ont laissé le pourpris De ce cors maladif, n'ayant encore appris La fin de leur desir, veus-tu doncque bien vivre

Apprens à bien mourir, apprens à vivre bien Cependant que tu meurs, autrement ce n'est rien De mourir, quant la mort nous contraint de la suyvre.

